paragraph_text: UNIX i UNIX-u slični sustavi ("Unixoidi") dostupni su za velik broj hardverskih platformâ i trenutačno postoje razne inačice takvih sustava, npr. AIX, HP/UX, Mac OS X, SCO, Solaris, BSD, GNU/Linux. Razlog raširenosti UNIX-a i unixolikih sustava nalazi se u korištenju programskog jezika C kao osnovnog jezika u kojemu je napisana glavnina UNIX-a. Zbog takvog izbora dizajneri UNIX-a omogućili su njegovo lako prebacivanje na bilo koje računalo.